cyanic-selkie/wikianc huggingface dataset:
დოჟების სასახლე
არქიტექტურა
რესპუბლიკა “დიდი საბჭოს დარბაზიდან” იმართებოდა, აქ ეწყობოდა აუდიენციები და იმართებოდა სასამართლოებიც. საბჭო, რომელიც დოჟის გარდა მინისტრების, მრჩევლებისა და უზენაესი მოსამართლეებისგან შედგებოდა, ტრიბუნაზე იჯდა და იქ გამოჰქონდა გადაწყვეტილება. საკონსტიტუციო სასამართლო და ინკვიზიცია კი “ათთა საბჭოს დარბაზში” მართავდა კრებებს, სადაც იხილებოდა ჯაშუშობისა და სახელმწიფო ღალატის საქმეები. ასევე უფრო “წვრილი” დანაშაულები, მაგალითად, ძალადობა.
ოხვრის ხიდი
დოჟების სასახლის გვერდით, უშუალოდ არხის გადაღმა, მდებარეობს ცნობილი ციხე ტყვიის საკნებით. ორივე შენობა მომცრო დახურული ხიდითაა შეერთებული და განაჩენის გამოტანის შემდეგ სასახლიდან პატიმრები ამ ხიდით პირდაპირ ციხეში გადაჰყავდათ. დახურული ხიდის ფანჯრებიდან მსჯავრდადებულებს შეეძლოთ, უკანასკნელად შეევლოთ მზერა თავისუფლებისთვის და რაღა თქმა უნდა, საკუთარ ბედზე მწარედ ოხრავდნენ - ხიდს სახელი სწორედ ამის გამო ეწოდა.
ამჟამად კი ოხვრის ხიდის სახელი სხვა, უფრო რომანტიკულ ლეგენდას დაუკავშირდა — თუ შეყვარებულები ხიდზე აკოცებენ ერთმანეთს, მათი სიყვარული დიდხანს გაგრძელდება. ამ შემთხვევაში ხიდი უკვე “ბედნიერების ოხვრის” ხიდად უნდა ჩაითვალოს.
რესურსები ინტერნეტში
კატეგორია:ვენეციის სასახლეები კატეგორია:ვენეციის ღირსშესანიშნაობები
1751
თარიღი უცნობია
*
ევროპის საფეხბურთო ჩემპიონატი 2012: ფინალი
მატჩი გაიმართა 2012 წლის 1 ივლისს ოლიმპიურ სტადიონზე უკრაინის დედაქალაქ კიევში.
სალუტი
სალუტი – სსრკ-ის ორბიტული სადგურების სერია 1971-1991 წლებში.
იხილეთ აგრეთვე
კატეგორია:ორბიტული სადგურები
ვაკის პარკი (მრავალმნიშვნელოვანი)
ვაკის პარკი შეიძლება იყოს:
ნიუ-ჰორაიზონსი
მინი|ნიუ ჰორაიზონსიდან დანახული პლუტონი მინი|პლუტონს ამოფარებული მზე ნიუ ჰორაიზონსი (New Horizons, ახალი ჰორიზონტები) — პირველი ამერიკული პლანეტშორისი აპარატი, რომელიც ნასამ „ახალი საზღვრების“ პროგრამის ფარგლებში პლუტონისა და მისი თანამგზავრის — ქარონის შესასწავლად გაუშვა.
აპარატი 2006 წლის 19 იანვარს გაეშვა, მომდევნო წელს იუპიტერის მახლობლად გრავიტაციული მანევრი შეასრულა და პლუტონისაკენ გაემართა. ნიუ-ჰორაიზონსმა ციურ სხეულს 2015 წლის ივლისში მიუახლოვდა და მის შესწავლას შეუდგა. აპარატის სამეცნიერო მისიის სრული ხანგრძლივობა 15-17 წელს შეადგენს.
ნიუ ჰორაიზონსმა დედამიწა სხვა აპარატებთან შედარებით ყველაზე დიდი სიჩქარით დატოვა. იუპიტერის მახლობლად ჩაფრენისას აპარატის სიჩქარე 45 კმ/წმ-ს შეადგენდა. მიუხედავად ამისა, ნიუ ჰორაიზონსი ვოიაჯერებს ვერასდროს დაეწევა.
გარდა სამეცნიერო აღჭურვილობისა, ნიუ ჰორაიზონსზე პლუტონის აღმომჩენის — კლაიდ ტომბოს ფერფლის ნაწილია.
ისტორია
მას შემდეგ, რაც 1989 წლის აგვისტოში ვოიაჯერ-2 ნეპტუნს ეწვია, პლუტონი მზის სისტემის უკანასკნელ შეუსწავლელ პლანეტად დარჩა. სავარაუდო მისიის უმთავრეს ამოცანად პლუტონისა და მისი თანამგზავრის — ქარონისა და კოიპერის სარტყელის შესწავლა განისაზღვრა. 90-იანი წლების დასაწყისში ნასა შესაბამისი აპარატის შესაქმნელად აქტიურად მუშაობდა და სავარაუდო კონცეპტიც შექმნა. მეცნიერების გათვლით, პროექტის ღირებულება დაახლოებით $400 მილიონით ფასდებოდა, ხოლო აპარატი პლუტონს 7-8 წელიწადში მიაღწევდა. მიუხედავად გარკვეული პროგრესისა, სხვადასხვა მიზეზის გამო აპარატის გაშვება 2006 წლამდე გადაიდო.
სქოლიო
კატეგორია:კოსმოსური ხომალდები
NGC 42
NGC 42 — ელიფსური გალაქტიკა პეგასის თანავარსკვლავედში. აღმოჩენის თარიღია 1864 წლის 30 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ორი სიცილიის სამეფო
ორი სიცილიის სამეფო (Regno delle Due Sicilie) — სახელმწიფო სამხრეთ იტალიაში 1816—1861 წლებში, რომელიც შეიქმნა ნეაპოლისა და სიცილიის სამეფოების გაერთიანების შედეგად. დედაქალაქი — ნეაპოლი, მმართველი დინასტია — ბურბონები. რისორჯიმენტოს შედეგად შევიდა იტალიის შემადგენლობაში. იტალიის გაერთიანების შემდეგ XIX საუკუნის ბოლოს ყოფილი ორი სიცილიის სამეფოს ტერიტორია აგრძელებდა  გარკვეული თვითმყოფადი ეკონომიკური, სოციალური, კულტურული და ენობრივი ასპექტების შენარჩუნებას.
რესურსები ინტერნეტში
კატეგორია:იტალიის ისტორია
სუმატრული მარტორქა
სქოლიო
კატეგორია:სუმატრული მარტორქები
ღვთისმშობელი (ბორჯომის მუნიციპალიტეტი)
ღვთისმშობელი — სოფელი ბორჯომის მუნიციპალიტეტში, გვერდისუბნის თემში. მდებარეობს თორის ქვაბულში, გვირგვინას ქედის სამხრეთ კალთაზე, მდინარე გუჯარეთისწყლის (მტკვრის მარჯვენა შენაკადი) მარჯვენა მხარეს. ზღვის დონიდან 1560 მეტრი, ბორჯომიდან 31 კილომეტრი.
დემოგრაფია
2014 წლის აღწერის მონაცემებით სოფელში არავინ ცხოვრობს.
სქოლიო
კატეგორია:ბორჯომის მუნიციპალიტეტის ნასოფლარები
700
თარიღი უცნობია
*
Camponotus tergestinus
Camponotus tergestinus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Tapinoma heyeri
Tapinoma heyeri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
კანტოს ვაკე
კანტოს ვაკე, ტოკიოს ვაკე (関東平野) — ვრცელი ვაკე იაპონიაში, კუნძულ ჰონსიუს აღმოსავლეთ ნაწილში. აღმოსავლეთიდან დასავლეთისაკენ გადაჭიმულია 140 კმ-ზე, ხოლო ჩრდილოეთიდან სამხრეთისაკენ 110 კმ-ზე. ფართობი 16,172 კმ². გეგმაში თითქმის კვადრატულია.
ბრტყელმწვერვალიან ზეგნებზე გავრცელებულია გამოფიტული წითელ-ყავისფერი ვულკანური ფერფლის ნიადაგი, რომელიც ცნობილია კანტოს თიხნარის სახელწოდებით.
განვითარებულია მდინარეებისა და არხების ხშირი ქსელი. მნიშვნელოვანია მდინარე ტონეს სისტემა. ჩრდილო-აღმოსავლეთიდან სამხრეთ-დასავლეთისაკენ დრენირებულია მდინარეების ნაკის, ტონესა და საგამის სისტემით. სანაოსნო მდინარეებია ტონე და სუმიდა. ტბებიდან მნიშვნელოვანია კასუმიგაურა და კიტაურა. მიწათმოქმედების აქტიური ქიმიზაციის გამო ხდება პატარა მდინარეებისა და ტბების ევტროფიკაცია. დამახასიათებელია ნოტიო, ზომიერი კლიმატი. ატმოსფერული ნალექების წლიური რაოდენობა 2000 მმ. ტერიტორია მჭიდროდაა დასახლებული.
გამოიყოფა 3 სახის ფიზიკურ-გეოგრაფიული თავისებურება. დასავლეთით მდებარე ტამის ბორცვები აერთიანებს ძველ მეოთხეულ დანალექებს. ვაკის დიდი ნაწილი გაუმაგრებელი კონგლომერატებითა და მარჩხი ზღვიური დანალექებით აგებულ ზეგნებს უკავია. ბორცვებსა და ზეგნებს დამოუკიდებელ ნაწილებად ყოფს მდინარეთა ხეობები. ტერიტორია ინტენსიურად მუშავდება. ხშირია მიწისძვრა. 1923 წლის კატასროფულმა მიწისძვრამ დაანგრია ქალაქი ტოკიო.
სქოლიო
კატეგორია:იაპონიის ვაკეები
სოლიდუსი
სოლიდუსი (ლათ:Solidus - მყარი, მტკიცე, მასიური) — რომაული ოქროს მონეტა. მისი წონა შეადგენდა 4,5 გრ. სუფთა ოქროს. მისი მოჭრა უკავშირდება რომის იმპერატორ კონსტანტინე დიდს. მოიჭრა 309 წელს. თავდაპირველად მიმოიქცეოდა იმპერიის დასავლეთ ნაწილში, 324 წლიდან გავრცელდა მთელს იმპერიაში. მან შეცვალა ძველი რომაული მონეტა აურეუსი, რომელიც მიმოქცევაში იყო თითქმის 500 წელი. სოლიდუსის ბერძნული დასახელებაა ”ნომიზმა”, ევროპაში მას უფრო იცნობდნენ ”ბეზანტი”-ს სახელით. ის ხანგრძლივი დროის განმავლობაში წარმოადგენდა რომის იმპერიის, ხოლო შემდგომში ბიზანტიის, ძირითად მონეტას და ფულად-საანგარიშსწორებო ერთეულს. მიმოქცევაში იყო ასევე ოქროს მონეტები 1/2 სოლიდუსის (”სემისისი”) და 1/3 სოლიდუსის (”ტრემისისი”) ღირებულებით. სოლიდუსი პოპულარული იყო მთელს მაშინდელ მსოფლიოში. ეს გამოწვეული იყო ბიზანტიის ბიუჯეტის სიმყარით. ”ბიზანტიის ბიუჯეტს, რომლის პრეცედენტიც დღემდე არ არსებობს, მხოლოდ წმინდა ოქროს ზოდებით ითვლიდნენ”. სოლიდუსი წარმოადგენდა მაშინდელი ევროპის მატერიალური, მოძრავი, სიმდიდრის უდიდეს ნაწილს. თავისი მნიშვნელობით და მსყდველუნარიანობაით, გაცილებით აღემატებოდა დღევანდელი მნიშვნელობით აშშ დოლარს. ”ისტორიკოსები აღნიშნავენ ბეზანტის მაღალ მსყიდველუნარიანობას ბენიამინ ტუდელელისა და ვენეციელი ვაჭრების ჩანაწერების მიხედვით”. სოლიდუსი (ნუმიზმა) მიმოქცევაში იყო იმპერატორ ალექსი I კომნენოსის მიერ განხორციელებულ რეფორმამდე (1092), როდესაც მიმოქცევაში შემოვიდა პერპერა.
სქოლიო
კატეგორია:ბიზანტიური მონეტები კატეგორია:რომაული მონეტები
ვარდარის ბანოვინა
მინი|მარჯვნივ|250px ვარდარის ბანოვინა (Vardarska banovina, Вардарска бановина) — პროვინცია (ბანოვინა) იუგოსლავიის სამეფოში 1929-1941 წლებში.
გეოგრაფია
ვარდარის ბანოვინა მდებარეობდა სამეფოს უკიდურეს სამხრეთ ნაწილში, თანამედროვე მაკედონიის რესპუბლიკის, სამხრეთ სერბეთისა და სამხრეთ-აღმოსავლეთი კოსოვოსა და მეტოხიის ტერიტორიაზე. ჩრდილოეთით ბანოვინას ესაზღვრებოდა ზეტისა და მორავის ბანოვინები, დასავლეთით, სამხრეთითა და აღმოსავლეთით — ალბანეთი, საბერძნეთი და ბულგარეთი შესაბამისად.
ბანოვინამ თავისი სახელწოდება მდინარე ვარდარის გამო მიიღო. მის ადმინისტრაციული ცენტრად ითვლებოდა ქალაქი სკოპლე (სკოპიე).
გაყოფა
1941 წელს, მეორე მსოფლიო ომის დროს, ნაცისტური ბლოკის ქვეყნებმა ვარდარის ბანოვინის ოკუპირება მოახდინეს და გაყვეს ბულგარეთს, გერმანელების მიერ ოკუპირებულ სერბეთსა და ალბანეთს შორის, რომელიც მაშინ იტალიელთა ოკუპაციაში იყო მოქცეული.
ომის შემდეგ რეგიონი შევიდა იუგოსლავიის სოციალისტურ ფედერაციულ რესპუბლიკაში: რეგიონის სამხრეთი ნაწილი გახდა მაკედონიის სოციალისტური რესპუბლიკა, ხოლო ჩრდილოეთი — სერბეთის სოციალისტური რესპუბლიკის ნაწილი.
რესურსები ინტერნეტში
კატეგორია:კოსოვოს ისტორია კატეგორია:სერბეთის ისტორია კატეგორია:ჩრდილოეთ მაკედონიის ისტორია კატეგორია:იუგოსლავიის სამეფოს ბანოვინები
დრაკონის მთები
მთათა სისტემის უმაღლესი წერტილია თაბანა-ნტლენიანა (3482 მ). სხვა მნიშვნელოვანი მწვერვალებია მაფადი (3450 მ), მაკოანენგი (3416 მ), გიგანტების ციხესიმაგრე (3315 მ) და ბენ-მაკდუი (3001 მ). ყველა მათგანი ლესოთოს საზღვრის შემოგარენში მდებარეობს. ლესოთოს ჩრდილოეთით, მთაგრეხილი შედარებით დაბლდება.
დრაკონის მთების 2500 მეტრზე მაღალი ტერიტორია მსოფლიო ველური ბუნების ფონდის მიერ აღიარებულია მაღალმთიანი საძოვრებისა და ხეებიან ეკორეგიონად. ჩაშვებული მწვერვალები წარმოადგენენ აფრიკის ყველაზე სამხრეთში მდებარე მთებს. ეკვატორიდან სიშორე მას ყველაზე ცივ ადგილად აქცევს აფრიკის სხვა მთებს შორის. ნალექების მაღალი დონე წარმოქმნის ბევრ ნაკადულსა და მდინარეს, მათ შორის სამხრეთ აფრიკის უგრძესი მდინარის ორანჟის სათავესაც. აქვე იღებს სათავეს მდინარე ტუგელა. დრაკონის მთებში ასევე მდებარეობს მსოფლიოში სიმაღლით მეორე ჩანჩქერი ტუგელა (947 მ). მთებიდან მიმავალი მდინარეები წარმოქმნიან სამხრეთ აფრიკის რესპუბლიკის ეკონომიკის ძირითად რესურსს, ამარაგებენ რა წყლით ორ უმნიშვნელოვანეს სამრეწველო პროვინციას — მპუმალანგას და გაუტენგს, სადაც მდებარეობს ქალაქი იოჰანესბურგი. მთების კლიმატი მაღალ ზონაში ტენიანი და ცივია, ზამთარში თოვლით.
დრაკონის მთები მდიდარია მცენარეულობით, რომელთა შორისაც დიდი რაოდენობითაა წითელ წიგნში შეტანილი ჯიშები, მათ შორის 119 სახეობა გლობალურად საფრთხის ქვეშ მყოფად მიიჩნევა. სულ არსებული 2153 მცენარის სახეობიდან, 98 იშვიათი ენდემი ან თითქმის ენდემია. არეალში აღნუსხულია ფრინველის 299 სახეობა.
მაღალი მწვერვალები მისაღწევად საკმაოდ რთულია, ამიტომ გარემო თითქმის მთლიანად დაუზიანებელია. მიუხედავად ამისა, განვითარებულია ტურიზმი, რომლის ინდუსტრიაც მოიცავს საფეხმავლო ბილიკებს, სასტუმროებსა და მწვერვალების სიახლოვეს მდებარე კურორტებს. სამხრეთ აფრიკის რესპუბლიკის ტერიტორიაზე მდებარე შედარებით მაღალი ნაწილი თითქმის მთლიანად გამოცხადებულია ნაკრძალად, ხოლო დრაკონის მთების პარკი 2000 წლიდან შესულია იუნესკოს მსოფლიო მემკვიდრეობის ძეგლთა სიაში.
გიორგი აგიაშვილი
გიორგი თეიმურაზის ძე აგიაშვილი (დ. 1836 — გ. 1901) — რუსეთის არმიის გენერალ-მაიორი, ქუთაისის გუბერნიის თავადაზნაურობის მარშალი (1870-1876). სწავლობდა ქუთაისის უეზდის სასწავლებელში. მონაწილეობდა რუსეთ-თურქეთის ომებში. 1877 წელს რუსეთ-თურქეთის ომში დაიჭრა. 1854 წელს დაჯილდოვდა იუნკერის ჩინით, რაც გამოცხადდა 1855 წლის 13 სექტემბერს კავკასიის კორპუსის ბრძანებულობაში; პრაპორშჩიკი (1861), პოდპორუჩიკი (1868), კაზაკთა პოლკის ლეიბ-გვარდიაში გადაიყვანეს კორნეტად (1871), შემდეგ ხდება პორუჩიკი (1874), შტაბ-როტმისტრი (1879), როტმისტრი (1884), პოლკოვნიკი (1891); ამ უკანასკნელ ჩინში მოიხსენიება 1901 წლის მაისამდე, მოგვიანებით გახდა გენერალ-მაიორი. დაჯილდოებულია ორდენებით, მედლებითა და სხვა. მისი მეუღლე იყო თავადის ასული ნატალია დადიანი.
დრაკონის მთები
center|thumb|900px| მწვერვალ „გიგანტების ციხესიმაგრის“ რეგიონის პანორამა
გიორგი აგიაშვილი
რესურსები ინტერნეტში
კატეგორია:დაბადებული 1836 კატეგორია:გარდაცვლილი 1901 კატეგორია:ქართველი სამხედრო მოღვაწეები გ
დრაკონის მთები
სქოლიო
კატეგორია:მსოფლიო მემკვიდრეობის ძეგლები სამხრეთ აფრიკის რესპუბლიკაში კატეგორია:სამხრეთ აფრიკის რესპუბლიკის ქედები კატეგორია:ლესოთოს ქედები
ზვიკოვის ციხე-დარბაზი
მინი|ზვიკოვის ციხე-დარბაზის ხედი სიმაღლიდან ზვიკოვი (Hrad Zvíkov, Klingenberg) — ხშირად უწოდებენ „ჩეხეთის ციხე-დარბაზების მეფეს“. ის მდებარეობს შემაღლებულ კონცხზე, მდინარეების ვლტავასა და ოტავას შესართავთან, სოფელ ზვიკოვსკე პოდრადისთან, პისეკიდან ჩრდილოეთით 15 კილომეტრში, სამხრეთ ბოჰემიის მხარეში. სიმაგრე არის ჩეხურ მიწებზე არსებული ადრეული-გოთიკური სტილის უმნიშვნელოვანესი ძეგლი.
ტერიტორიაზე ნამოსახლარები არსებობდა პრეისტორიულ დროშიც, თუმცა პირველი სიმაგრე კელტებმა. დღემდე მოღწეული ციხე-დარბაზი აშენებულია XIII საუკუნის პირველ ნახევარში, სავარაუდოდ პრჟემისლიდების დინასტიის პირველი მეფის ოტაკარ I-ის ბრძანებით. პირველი წერილობით ცნობა ციხის შესახებ თარიღდება 1234 წლით და ის ბოჰემიის მეფეების საკუთრება იყო.
სქოლიო
კატეგორია:ჩეხეთის ციხედარბაზები
გრაფენი
გრაფენის სახელი მომდინარეობს „გრაფიტიდან“, რაც ასახავს იმ ფაქტს, რომ ნახშირბადის გრაფიტის ალოტროპი შეიცავს უამრავ ორმაგ ბმას. გრაფენის ფურცლის ყველა ატომი უკავშირდება თავის მეზობლებს სიგმა ბმით და გამტარობის ზოლს უწევს ელექტრონს,გამტარობა კი ვრცელდება მთელს ფურცელზე.ატომების განლაგება ქმნის ერთშრიან ფენას, რომლის სისქე მხოლოდ ერთი ატომია. ბუნებაში მუდმივად და უხვად გვხვდება გრაფიტის სახით. ადამიანი ფანქრებში გრაფიტს იყენებდა ჩვეულებრივად. გრაფიტის ერთი მილიმეტრი შეიცავს 3 მილიონ ფენა გრაფენს.
ევგრაფ ფიოდოროვი
ევგრაფ სტეფანეს ძე ფიოდოროვი (Фёдоров, Евграф Степанович; დ.    22 დეკემბერი [ძვ. სტ. 10 დეკემბერი],  1853, ორენბურგი, — გ. 21 მაისი, 1919, პეტროგრადი) — რუსი კრისტალოგრაფი, გეომეტრი, მინერალოგი, პეტროგრაფი და გეოლოგი. რუსეთის მეცნიერებათა აკადემიის აკადემიკოსი (1919).
გრაფენი
2004 წელს მასალა აღმოაჩინა კონსტანტინე ნოვოსელოვმა, მანჩესტერის უნივერესიტეტში.ნოვოსელოვს აღმოჩენის გამო ნობელის პრემია მიანიჭეს.მაღალი ხარისხის გრაფენი ადვილად იზოლირებადი აღმოჩნდა.
ევგრაფ ფიოდოროვი
ევგრაფ ფიოდოროვმა 1883 წელს დაამთავრა პეტერბურგის სამთო ინსტიტუტი. 1886-1894 წლებში — მუშაობდა გეოლოგიურ კომიტეტში, 1894–1895 წლებში — ურალში სამთო ინჟინრად. ეწეოდა პედაგოგიურ მოღვაწეობას მოსკოვის სასოფლო-სამეურნეო (1895-1905) და პეტერბურგის სამთო (1896–1900 წლები და 1905 წლიდან) ინსტიტუტებში. 1905–1910 წლებში იყო პეტერბურგის სამთო ინსტიტუტის პირველი არჩევითი დირექტორი.
გრაფენი
გრაფენი გახდა ღირებული და გამოსადეგი ნანომასალა მისი განსაკუთრებული მაღალი ჭიმვის სიმტკიცის, ელექტრული გამტარობის, გამჭვირვალობისა და მსოფლიოში ყველაზე თხელი ორგანზომილებიანი მასალის გამო. გრაფენის გლობალური ბაზარი იყო 9 მილიონი აშშ დოლარი 2012 წელს,  უმეტესად მოთხოვნადი იყო ნახევარგამტარების, ელექტრონიკის, ელექტრო ბატარეების,  და კომპოზიტების კვლევასა და განვითარებაზე.
ევგრაფ ფიოდოროვი
ფიოდოროვი თანამედროვე სტრუქტურული კრისტალოგრაფიის ერთ-ერთი ფუძემდებელია. 1890 წელს გამოიყვანა 230 სივრცითი ჯგუფი (ე.წ. ფიოდოროვის ჯგუფი). 1880 წელს დაამუშავა ორწრედიანი გონიომეტრის პროექტი. 1891 წელს გამოიგონა უნივერსალური ოპტიკური ხელსაწყო — ფიოდოროვის მაგიდა.
მრავალი შრომა მიუძღვნა თეორიულ და რეგიონალურ პეტროგრაფიის, მინერალოგიის, ფიზიკური გეოლოგიისა და სასარგებლო წიაღისეულის გეოლოგიის საკითხებს. 1901-1905 წლებში იყო პეტერბურგის მეცნიერებათა აკადემიის ადიუნქტი, 1896 წლიდან — ბავარიის მეცნიერებათა აკადემიის წევრი.
ლევან წულაძე
ლევან (ჭოლა) წულაძე,  (დ. 18 მარტი, 1965, თბილისი, საქართველოს სსრ) — ქართველი რეჟისორი, კინომსახიობი. 2006 წლიდან მარჯანიშვილის თეატრის სამხატვრო ხელმძღვანელი.
დაამთავრა შოთა რუსთაველის სახელობის თეატრისა და კინოს სახელმწიფო ინსტიტუტის სარეჟისორო ფაკულტეტი, მიხეილ თუმანიშვილის სახელოსნო. (1992). გადაღებულია ფილმებში:„მეჯლისი გაყიდულ სახლში“ (1985), „ვარიაცია „ოტელოს“ თემაზე“ (2003), „ერთი ლეღვი გზაზე“ (2004), „უსუი“ (2005). დადგმული აქვს სპექტაკლები თეატრალური ინსტიტუტის, მარჯანიშვილის თეატრის, თეატრალური სარდაფის, რუსთაველის, სოხუმის სახელმწიფო დრამატული თეატრისა და რუსთავის მუნიციპალური თეატრის სცენებზე. მინიჭებული აქვს სანდრო ახმეტელის სახელობისა და საქართველოს თეატრალური საზოგადოების ყოველწლიური კონკურსის პრემიები (2005), ღირსების ორდენი (2005), თეატრალური პრემია „დურუჯი“, (2009).
რესურსები ინტერნეტში
კატეგორია:დაბადებული 18 მარტი კატეგორია:დაბადებული 1965 კატეგორია:ქართველი რეჟისორები კატეგორია:ქართველი მსახიობები
1749
თარიღი უცნობია
*
NGC 52
NGC 52 — სპირალური გალაქტიკა პეგასის თანავარსკვლავედში. აღმოჩენის თარიღია 1784 წლის 18 სექტემბერი. ეს ობიექტი შედის ახალ საერთო კატალოგში.
Tapinoma indicum
Tapinoma indicum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
800
თარიღი უცნობია
კატეგორია:800
Camponotus terebrans
Camponotus terebrans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ბელი (ფილმი, 2013)
სიუჟეტი
ფილმში გადმოცემულია XVIII საუკუნის პერიოდის ინგლისელი ადმირალის ჯონ ლინდსის და ზანგი ქალის მარია ბელის უკანონო ქალიშვილის — მულატი დაიდუ ელიზაბეტ ბელის ცხოვრება. დედის გარდაცვალების შემდეგ მამა გოგონას თავის ნათესავებთან დატოვებს აღსაზრდელად. თავად შორეულ ნაოსნობაში მიემგზავრება, საიდანაც ვეღარ ბრუნდება. პატარა დაიდუ ბიძის ოჯახში იზრდება. მან ღირსეული აღზრდა-განათლება მიიღო თავის ბიძაშვილ ელიზაბეტთან ერთად, მაგრამ ინგლისის მაღალი საზოგადოება არ არის მზად მის მისაღებად კანის ფერის გამო. დაიდუ ბევრ წინააღმდეგობას და დამცირებას აწყდება.
სქოლიო
კატეგორია:ბრიტანული ფილმები კატეგორია:ფილმები ანბანის მიხედვით კატეგორია:ბრიტანული ბიოგრაფიული დრამატული ფილმები კატეგორია:2013 წლის ფილმები კატეგორია:ფილმები რასიზმის შესახებ კატეგორია:ფილმები მონობის შესახებ კატეგორია:ინგლისურენოვანი ფილმები
ღინტური
ღინტური — ნასოფლარი ბორჯომის მუნიციპალიტეტში. მდებარეობს თორის ქვაბულში, ციხისჯვრის ქედის ჩრდილოეთ კალთაზე, მდინარე გუჯარეთისწყლის (მტკვრის მარჯვენა შენაკადი) მარცხენა მხარეს. ზღვის დონიდან 1620 მეტრი, ბორჯომიდან 35 კილომეტრი.
დემოგრაფია
2014 წლის აღწერის მონაცემებით სოფელში არავინ ცხოვრობს.
სქოლიო
კატეგორია:ბორჯომის მუნიციპალიტეტის ნასოფლარები
Tapinoma inrectum
Tapinoma inrectum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
NGC 7033
NGC 7033 — გალაქტიკა პეგასის თანავარსკვლავედში. აღმოჩენის თარიღია 1863 წლის 17 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
მოჯადოებული
„მოჯადოებული“ (Charmed) — ამერიკული სატელევიზიო შოუ, რომელიც გადიოდა ახლა უკვე დახურულ ტელე-არხ WB-ზე, 8 წლის განმავლობაში (8 სეზონი). შოუ პირველად ეთერში გავიდა 1998 წლის, 7 ოქტომბერს. იგი გამოშვებულია აარონ სპელინგის მიერ, რომელიც მოგვითხრობს სამი დის შესახებ. ისინი მსოფლიოში ყველაზე ძლიერი და კეთილი გრძნეულები არიან, მთელი ზებუნებრივი სამყაროსთვის ცნობილი როგორც „მოჯადოებულები“, დანარჩენი ყველასთვის კი ჰოლიუელები. ყოველი და ფლობს უნიკალურ, მაგიურ ძალას, რომელიც ეტაპობრივად იზრდება და ვითარდა. ისინი ერთ სახლში ცხოვრობენ და იყენებენ თავიანთ ზებუნებრივ ძალებს, რათა დაამარცხონ — კუდიანები, დემონები, ბოროტი ძალები და ასევე იხსნან უდანაშაულო ხალხი სან-ფრანცისკო, კალიფორნია-ში.
ზებუნებრივ ტელესერიალებს შორის, (ვამპირის მკვლელი ბაფი, ანგელოზი და როზუელი) შოუ ყველაზე ხანგრძლივი აღმოჩნდა. აღსანიშნავია ისიც, რომ შოუ მოიცავს მრავალ ჟანრს როგორიცაა: საშინელებათა ფილმი, ფანტასტიკა, კომედია და ა.შ. გახმაურებულია ის ფაქტიც, რომ მესამე სეზონის ბოლოს შოუ დატოვა მთავარმა მონაწილემ შანენ დოერტიმ. შოუ სარგებლობდა დიდი რეიტინგით WB Television Network-ზე. დაახლოებით 7.70 მილიონი მაყურებელი ჰყავდა პირველი სეზონის პირველ ეპიზოდს: „Something Wicca This Way Comes“.
ბოლო სერია გამოვიდა 21 მაისს, 2006 ამერიკის შეერთებულ შტატებში. შოუს ფინალი „Forever Charmed“ 4 მილიონი მაყურებლით შემოიფარგლა. შოუ განმეორებით გადის არხ TNT-ზე.
წინაპირობა
მოჯადოებული არის ისტორია სამი დის შესახებ, ფრუდენსი (ფრუ), ფაიფერ და ფიბი. ისინი აღმოაჩენენ რომ არიან ყველაზე ძლიერი და კეთილმოსურნე ჷრძნეულები, მოჯადოებულები; თითოოეული მათგანი დასაჩუქრებულია თანდაყოლილი მაგიური ძალით, რომელიც კოლექტიურად უნდა იხმარონ უდანაშაულო ხალხის დასაცავად. მათი მთავარი მიზანია სან-ფრანცისკო გაათავისუფლონ დემონებისგან. მათი უფროსი და, დემონებთან ბრძოლისას დაიღუპება, რომელიც "სამის ძალას" გატეხს. თუმცა, მათი ბედი აქ არ მთავრდება, ისინი გაიგებენ რომ ჰყავთ მეოთხე ნახევარ-და, ფეიჯ მათიუსი, რომლის არსებობის შესახებ მათ არ იცოდნენ. იგი არის ნახევრად-გრძნეული და ნახევრად-whitelighter. პირველიდან მეოთხე სეზონის ჩათვლით, დების ბედი იყო ბოროტების წყაროს განადგურება, რომელიც მთელი მიწისქვეშა სამყაროსა და მონა-მორჩილების მმართველი იყო. მისი დამარცხების შემდეგ, "მოჯადოებულებს" მოუწევთ Nexus-ის განადგურება; მათი ზებუნებრივი ცხოვრების მვერვალზე, ოთხმა დამ ასევე უნდა მიხედონ სერიოზულ საკითხებს რეალურ სამყაროში, (როგორიცაა ურთიერთობები, კარიერა, ქორწინება, მშობიარობა, ავადმყოფობა და სიკვდილი). ყველაფერთან ერთად მათ ევალებათ დაიცვან თავიანთი საიდუმლო გამოაშკარავებისაგან.
სიუჟეტის მიმოხილვა
"მოჯადოებულის ისტორია სამი დით იწყება — ფრუდენს, ფაიფერითა და ფიბით — რომლებიც შეიკრიბნენ იმ ექვსი თვის შემდეგ, რაც მათი ბებია გარდაიცვალა. თავის სახლში დაბრუნებული, უმცროსი და ფიბი, იპოვნის ძველ წიგნს — "აჩრდილებთა წიგნი" — სხვენში. ინსენტაციის წაკითხვის შემდეგ, წინასწარმეტყველება ახდება. უცნაური და სახიფათო შემთხვევები იწყება, რაც საბოლოოდ მათ დაარწმუნებს რომ ისინი გრძნეულები არიან.
ისინი ასევე გაიგებენ რომ არა მხოლოდ ზებუნებრივ ძალას ფლობენ, არამედ არიან უძლიერესი გრძნეულების მემკვიდრეები, რაც მათ ეგრეთ წოდებულ "მოჯადოებულებს" ხდის. პირველად ოჯახში, მელინდა უორენი, ფლობდა სამ ძალას: გადაადგილო საგნები გონების საშუალებით, შეაჩერო დრო და იხილო მომავალი. მელინდა ბოძზე გაკრული დაწვეს, მაგრამ სანამ გარდაიცვლებოდა, იწინასწარმეტყველა ყოველი გრძნეულის თაობა დროის მანძილზე უფრო ძლიერი გახდებოდა, რომლის კულმინაციას სამი და მოხდენდა. სამივე და დაცულია ყველაზე ძლიერი "სამის ძალით".
ფრუ ჰოლიველი, უფროსი, ყველაზე თავ-დამცავი და, ფლობს ტელეკინეზისის ძალას, რომლითაც შეუძლია გონებით ამა-თუ იმ საგნის გადაადგილება. მისი ძალა გამოწვეულია სიბრაზისგან. თავიდან იგი ძალას თვალებით აკონტროლებს, მაგრამ შემდეგ მას ხელების საშუალებით ფლობს, როგორც მისი წინაპარი ბრიანა და მისი ბებია. მოგვიანებით მის უნარებს დაემატება ახალი ძალა - astral projection, რომლის საშუალებით მას შეუძლია მისი მეორე მე გადააადგილოს ნებისმიერ ადგილას, რის დროსაც იგი უგონოდ იმყოფება. მისი ეს ძალა ვითარდება მისივე ძალა ტელეკინეზისგან, როდესაც იგი იგრძნობს დაუძლურებელ საჭიროებას, იმყოფებოდეს ორ ადგილას ერთად. მაგრამ ამ პერიოდში მას არ შეუძლია იხმაროს ტელეკინეზისის ძალა.
ფაიფერი, თავდაპირველად შუათანა, შემდეგ კი უფროსი და, იღებს ძალას - გააშეშოს საგნები და შეაჩეროს დრო. თავიდან იგი სუსტ კონტროლს უწევს მის ძალას. მას არ შეუძლია დიდი ხნით გაყინოს საგნები, მაგრამ მომავალში მისი ძალა იზრდება, შესაბამისად გაყინული საგნების ხანგრზლივობაც. მას შეუძლია გაყინოს მთელი ოთახი,ან კონკრეტული ნაწილი ან ხალხი. შემდგომში მას ასევე შეუძლია გაყინოს დემონების მხოლოდ თავი, ან ტანის კონკრეტული ნაწილი, რომელიც მას მათ დაკითხვაში ეხმარება. ხალხის გაშეშებისას მას არ უწევს მათთან ერთად ოთახში ყოფნა. ცოტა ხნის შემდეგ როდესაც ფაიფერი თავის ძალების კონტროლს ისწავლის, შეუძლია ააფეთქოს ნებისმიერი რამ, მაგალითად დემონები, საგნები და ა.შ. მისი ძალების გამოყენებას იწვევს შიში, სიბრაზე, პანიკა და მოულოდნელობა.
ფიბი, ჯერ უმცროსი, შემდეგ კი შუათანა და, აქვს უნარი განჭვრიტოს მომავალი, ხილვებისა და წინათგრძნობის საშუალებით.მისი ძალა მოქმედებაში მოდის პიროვნების ან საგანის შეხებისას (ხანდახან მხოლოდ ოთახში ყოფნით). დროთა განმავლობაში მისი ძალა ვითარდება და მას საშუალებელს ხდის მომავალთან ერთად წარსულის მოვლენებიც იხილოს და იგრძნოს ემოციები, როგორც ნამდვილ ცხოვრებში. მაგალითად, მან იგრძო თავისი დედის დახრჩობის ტკივილი, როდესაც წარსულის ხილვა ჰქონდა. ეს ძალა, მის ახალ უნარ ემფატიკურობაზე მეტყველებს. რამდენიმე ხნის შემდეგ, როდესაც იგი დაკარგავს მომავლის განჭვრიტის უნარს, ძლიერი მუშაობისა და გადაღლილობის გამო, იგი დახმარებას თვითმხილველ ბოშებს სთხოვს, რათა განბლოკონ მისი ძალა. ამ დროს იგი ძლიერ ხილვას ნახავს, სადაც მისი სული მომავალში აღმოჩნდება. მისი ძალა იგრძნოს რა ხდება მის გარშემო, ისე იზრდება რომ დაზიანების შედეგად, იგი ფიზიკურადაც ზიანდება. ფიბის ასევე შეუძლია მისი ხილვა გაუზიაროს, იმას ვიასც მის მსგავსად შეუძლია თვითმხილველობა. იგი საბოლოოდ მოიპოვებს მოქმედ ძალას - აფრენის უნარს. ემფატიკურობის გამო მას შეუძლია იგრძნოს სხვის ემოციები, ასევე შეუძლია უკან მიუბრუნოს დემონის თავდასხმა და ზებუნებრივი ძალები.
ფრუს მოულოდნელი და ტრაგიკული სიკვდილის შემდეგ, ფაიფერი და ფიბი გაიგებენ რომ ჰყავთ უმცროსი ნახევარ-და სახელად Paige, მისი მშობლები ფეთი და სემი იყვნენ. სემი ფეთის Whitelighter იყო, დაახლოებით მისი მფარველი ანგელოზი, ამიტომ ფეიჯიც ნახევრად-Whitelighter დაიბადა. სემისა და ფეთის ურთიერთობა, პრაკტიკულად შეუძლებლად მიაჩნდათ, ამიტომ ორივემ ფარულად გადაწყვითეს გაეშვილებინათ თავიანთი შვილი, რომელიც საბოლოოდ "მეთიუზებმა" აიყვანეს. ეს ამბავი კი საიდუმლოდ დატოვეს. ოჯახის ტრადიციის მიხედვით ყოველ მათ შთამომავალსა და ახალშობილს ასო '(ფ)- P'-ით უნდა დაწყებოდა სახელი. მისი ბიოლოგიური მამის ძალის გამო, მას შთამომავლობით ერგო გაქრობის ძალა. თავდაპირველად მას მხოლოდ ერთსა და იმავე ადგილზე გაქრობა და მოქრობა შეეძლო, რომელიც შიშისა და მოულოდნელობით იყო გამოწვეული. მან სწრაფად განავითარა თავისი უნარები და შესძლო სადაც მოინდომებდა იქ გამქრალიყო. წინასწარმეტყველების მიხედვით მესამე დას ტელეკინეზისის (გონებით ნივთების გადაადგილების) ძალა უნდა ჰქონოდა. რადგან იგი ნახევრად-გრძნეული და ნახევრად-whitelighter იყო, მან ფრუს მაგივრად ძალა, ფეთისაგან მიიღო: ფეიჯს შეეძლო გადაადგილებინა საგნები მათი სახელის დაყვირებით; საგანი კი შემდეგ მის ხელებში ჩნდებოდა ან კიდევ ადგილას სადაც იგი ისურვებდა. ფეიჯს ასევე შეუძლია შეიცვალოს თავსისი აღნაგობა და დროებით სხვა ადამიანად გადაიქცეს. სეზონის ბოლოს ფეიჯის Whitelighter მხარე უფრო და უფრო ვითარდება და სრულყოფილ სახეს იძენს, რაც იმაში აისახება რომ მას შეუძლია მაგიურად განკურნოს სხვა დანარჩენები.
შოუს მთავარი თემა დების ნორმალური და ზუბუნებრივი ცხოვრების ბალანსირებაა. თავიანთი საიდუმლოს სხვებისგან დამალვის სიმძიმე ქმნის დაძაბულობებს მეგობრობაში, სამუშაოსა და რომანტიკულ ურთიერთობებში. მხოლოდ რამდენიმე ადამიანმა იცის მათი საიდუმლოს შესახებ და ეხმარებიან პრობლემების მოგვარებაში. მათგან ჸველაზე მნიშვნელოვანი ლეო უაიეტია, მათი Whitelighter, რომელიც დანიშნულია უხუცესების მიერ, რათა დაიცვას და უხელმძღვანოლოს სამ დას. ლეო მათთვის მართლაც ბევრს ნიშნავს, პროფესიონალურად და პერსონალურადაც. იგი კურნავს ჭრილობებს, ურჩევთ მათ რა არის მათთვის უკეთესი და შუამავლობს მათსა და უხუცესებს შორის. ლეოს დებთან მჭიდრო კავშირის შემდეგ შეუყვარდება ერთ-ერთი და ფაიფერი, რომლებიც შემდეგ ცოლ-ქმარი ხდებაინ და ორი შვილი ჰყავთ. მათი საიდუმლოს შესახებ ასევე იციან ინსპექტორმა ენდი ტრუდომ და დერილ მორისმა, დებმა ქრისთი და ბილი ჯენკინსებმა, ფეიჯის ქმარმა ჰენრი მიტჩელმა და სხვამ.
შოუს გმირები
მოქმედი გმირები:
გარდაცვლილი გმირები:
ასევე:
პრუდენს ჰოლიველი – (შანენ დოერთი) (სეზონები 1–3)
უფროსი და, დაიბადა 1970 წლის 28 ოქტომბერს. ფლობს თანდაყოლილ ძალას - ტელეკინეზისის (გონებით საგნის გადაადგილება), შემდეგ კი განავითარებს astral projection (სხეულის გათიშვისა და სულით მოქმედების ძალა) უნარს. მონდომებული, გაწონასწორებული, ცივი და ინტელიგენტი. მას შეუძლია ყველაფერი თავისით მოაგვაროს, ხანდახან ზედმეტად თავდამცავია თავის თავისა და დების გამო. მთელი ახალგაზრდობის განმავლობაში იგი უვლიდა უმცროს დებს, ხოლო მათი დედის სიკვდილის შემდეგ მთლიალი პასუხისმგებლობა დაეკისრა. ეს პასუხისმგებლობის გრძნობა ხშირად კამათის საბაბია მასსა და ყველაზე უმცროს, თავისუფალ დის ფიბის შორის, თუმცა დროთა განმავლობაში ეს ორი და უფრო ახლოვდებიან. ზოგჯერ პრუ თავის სიამაყეს აძლევს ნებას უკარნახოს ესა-თუ-ისე გზა პრობლემის გადაწყვეტისა, მაგრამ ის არასოდეს აკავშირებს სამსახურსა და პირად ცხოვრებას ერთმანეთთან. 2001 წლის 17 მაისს, ჯადოქრობის აღმოჩენიდან 3 წლის შემდეგ მას კლავს "შაქსი", დემონური მკვლელი, რომელიც "ბოროტების წყაროს" მიერ გამოგზავნილია.
პაიპერ ჰოლიველი – (ჰოლი მერი კომბსი) (სეზონები 1-8)
შუათანა და, დაიბადა 1973 წლის, 7 აგვისტოს. პრუს სიკვილის შემდეგ იგი ხდება უფროსი და. მისი ძალები მოიცავს დროის შეჩერებას, რაიმეს აფეთქებასა და გაყინვას. იგი ყველაზე მეტად განიცდის ნორმალური ცხოვრების დაკარგვას და შესაბამისად ყოველთვის აქვს პრეტენზიები თავის ზებუნებრივ ცხოვრებასთან. პირველად, როდესაც გაიგებს რომ არის "მოჯადოებული გრძნეული", არც თუ ისე პრეტენზიული, ჩუმი და თავშეკავებულია, ხშირად უწევს მის ორ დას შუაში ჩაუდგეს კამათის დროს. დროთა განმავლობაში, მისი პერსონა უფრო ძლიერი და აუტორიტეტის მქონე ხდება. საბოლოოდ იგი ორი ბიჭისა (უაიეტისა და ქრისის) და გოგონას დედა ხდება. მის მეუღლესთან ლეო უაიეტთან ერთად, ბევრი რამის გადატანა უხდება, რათა დაიცვას შვილები. მისი კარიერა - კულინარიული ხელოვნება, მას საშუალებას მისცემს გახსნას საკუთარი კლუბი, შემდეგ კი საკუთარი რესტორანი.
პეიჯ მეთიუსი – (როუზ მაკგოუენი) (სეზონები 4–8)
ყველაზე უმცროსი და. დაიბადა 1977 წლის, 2 აგვისტოს. საიდუმლო სიყვარულის შედეგად, სემსა და ფეთის ქალიშვილი გაუჩნდათ და ტრადიციის მიხედვით პეიჯი დაარქვეს. მათ პეიჯი ეკლესიის კარის წინ დატოვეს, რადგან მის მშობლებს შორის სიყვარული წესის თანახმად აკრძალული იყო. აყვანილ იქნა მეთიესების მიერ, როდესაც სულ პატარა იყო. სკოლაში სწავლისას, ხშირად უსიამოვნენბებს აწყდებოდა. ხასიათიდ თავდაჯერებული, უკომპლექსო და ენერგიულია, იგი შოუს ახალ დინამიკას სძენს მეოთხე სეზონიდან. მისი თანდაყოლილი ძალა არის ტელეკინეზისი (გონებით ნივთების გადააგილება), მაგრამ რადგან იგი ნახევრად-Whitelighter-ია, მას კიდევ გააჩნია ერთი უნარი - გაქრობა. იგი ჯადოქრობას მალევე ეგუება. შემდგომში შეძლებს ბოროტების წყაროს განადგურებაში დიდი წვლილის შეტანას. მერვე სეზონში, მას უკვე შეუძლია შეახორცოს ჭრილობები. იგი მზადაა მთელი თავისი ცხოვრება გრძნეულად გაატაროს და უჭირს მოძებნოს სამუშაო, რომლითაც კმაყოფილი დარჩება. გიდეონის - მაგიური სკოლის დირექტორის - სიკვდილის შემდეგ, იგი თხოვს უხუცესებს შეინარჩუნონ მაგიური სკოლა. ისინი იმ პირობით თანხმდებიან თუ სკოლას პეიჯი უხელმძღვანელებს და დაიცავს სტუდენტების უსაფრთხოებას. საბოლოოდ იგი დატოვებს სკოლას, თავისი სხვა მოვალეობების გამო და მის ცოლისძმას ლეო უაიეტს მიანდობს. პეიჯი ქორწინდება ოფიცერ ჰენრი მიტჩელზე, რომლებსაც ტყუპი გოგონები და ვაჟიშვილი ჰენრი უმცროსი ეყოლებათ.
ლეო უაიეტი – (ბრაიან კრაუზი) (სეზონები1–8)
ლეო დების Whitelighter-ია (ერთგვარი მფარველი ანგელოზი, რომელიც ატყობინებს საფრთხის მოახლოებას, იცავს ბოროტებისგან და სულ რამდენიმე წამში კურნავს მათ ჭრილობებს). დასაწყისშივე მას და პაიპერს ერთმანეთი უყვარდებათ. დასაწყისში მათ თავიანთი ურთიერთობა წარმოუდგენელად მიაჩნდათ, მაგრამ დროთა განმავლობაში მიხვდებიან, რომ უერთმანეთოთ ვერ ძლებდნენ. ისინი ოფიციალურად დაქორწინდებიან და ეყოლებათ სამი შვილი - ორი ბიჭი და ერთი გოგო. ლეო არა მხოლოდ მათი Whitelighter და პაიპერის მეუღლეა, არამედ იგი მათი ნორმალური ცხოვრების ყოველდღიური მონაწილეა, იგი ურჩევს რა არის უკეთესი მათთვის, თუ როგორ უნდა მოიქცნენ ამა-თუ-იმ სიტუაციაში და ა.შ. ლეო ნორმალური და მაგიური ცხოვრების ბალანსირებაში დიდ დახმარებას უწევს სამივე დას.
ენდი ტრუდო - (ტედ კინგი) (სეზონი 1)
ენდი სამივე დის, ბავშვობის მეგობარი და ფრუს შეყვარებულია. იგი პოლიციის მთავარი ოფიცერია და როდესაც შეიტყობს, რომ დები კეთილ საქმეს ემსახურებიან, იგი ინარჩუნებს კავშირს დებსა და პოლიციას შორის, რითაც დიდ დახმარებას უწევს მათ. 1999 წლის, 26 მაისს, დემონი როდრიგეზი კლავს ეისს, როდესაც ცდილობს დაიცვას დები მისგან. მისი გარდაცვალებიდან ორი წლის შემდეგ, ფრუ ასევე მოკვდება დემონ შაქსის მიერ, 2001 წლის 17 მაისს.
დერილ მორისი – (დორიან გრეგორი) (სეზონები 1–7)
დერილი, რომელიც ერთ დროს ენდის პარტნიორი იყო, დებსა და პოლიციას შორის კავშირს ამყარებს. იგი აგრძელებს მათ დაცვას პოლიციისგან, დახმარებას დემონებისგან და ა.შ. ზოგჯერ კი თვითონაც ხდება მაგიური მოვლენების მსხვერპლი. ბოლოს კი მისი მეუღლე აიძულებს საცხოვრებლად აღმოსავლეთ სანაპიროზე გადავიდნენ. როდესაც იგი კინაღამ შეეწირება მაგიურ მოვლენას, იგი სასტიკად გაბრაზდება და დების ნახვის სურვილს დაკარგავს, მაგრამ როდესაც შეიტყობს რომ მათ არაფერი დაიშურეს მის გადასარჩენად და რომ მათ მსოფლიო იხსნეს დიდი ბოროტებისგან, იგი აღადგენს ძველებურ ურთიერთობას და ისევ ოჯახის წევრებად ჩათვლის მათ.
დენ გორდონი – (გრეგ ვოგენი) (სეზონი 2)
დენი და მისი დისშვილი - ჯენი საცხოვრებლად, დების სახლის გვერდით გადადიან. დენს ფაიფერი ნახვის შედეგად შეუყვარდება. ისინი დროებით ერთმანეთს ხვდებიან, მაგრამ როდესაც მიხვდება რომ იგი ვერ ცვლის ფაიფერის ცხოვრებაში ლეოს ადგილს, მისი ცხოვრებიდან სამუდამოდ გაქრება.
კოლ ტერნერი – (ჯულიენ მაკმაჰონი) (სეზონები 3–5)
კოლი, ფიბის პირველი ქმარია. იგი ნახევრად დემონია, რომელიც "მოჯადოებულების" დამარცხებას ცდილობს, მაგრამ უცებ შეუყვარდება ერთ-ერთი და - ფიბი, რაც ყველაფერს ამოაბრუნებს. ის მეტად ძლიერი დემონია, ძალიან დიდ და მძლავრ ძალებს ფლობს. სიყვარულის შედეგად იგი დების მხარეს გადადის და იცავს მათ მიწისქვეშა დემონებისგან. როდესაც იგი საბოლოოდ ბოროტი გახდება და ამას ვეღარავინ უშველის, დები საკუთარი ხელებით გაანადგურებენ მას. მაგრამ სიკვდილის შემდეგ იგი იდუმალად ადევნებს თვალს ფიბის.
ბილი ჯენკინსი– (ქელეი კუოკო) (სეზონი 8)
ბილი ფეიჯის მოვალეობაა, რადგან ის მისი Whitelighter-ია. ბილი თავის შესაძლებლობებში ძალიან დარწმუნებულია, მაგრამ მაინც უწევს დების გაკვეთილების მოსმენა. ისინი ერთად ცდილობენ შეინარჩუნონ ნორმალური ცხოვრება. იგი გრძნეულია მათ მსგავსად და მათ დემონების განადგურება ერთად უწევთ. თავისი დაკარგული დის პოვნის შემდეგ, გაიგებს რომ დას დემონური მიზნები აქვს დასახული, რომელიც აიძულებს უღალატოს "მოჯადოებულებს", მაგრამ საბოლოოდ ბილი დების მხარეს დადგება და მოუწევს თავის დის განადგურება, თავის დაცვის მიზნით. იგი ჰოლიველების ოჯახის წევრი ხდება.
რესურსები ინტერნეტში
კატეგორია:ამერიკული ტელესერიალები კატეგორია:1990-იანი წლების ტელესერიალები კატეგორია:2000-იანი წლების ტელესერიალები
ღირსების ორდენი (საქართველო)
„ღირსების ორდენი“ — საქართველოს სახელმწიფო ჯილდო, ორდენი, რომლითაც ჯილდოვდებიან მოქალაქენი დამოუკიდებელი ქართული სახელმწიფოს მშენებლობაში — მმართველობის, თავდაცვის, კანონიერების და მართლწესრიგის განმტკიცების, სახალხო მეურნეობის, ჯანმრთელობის დაცვის, მეცნიერების, განათლების, კულტურის, ლიტერატურის, ხელოვნების დარგებში შეტანილი განსაკუთრებული პიროვნული წვლილისათვის, სპორტული მიღწევებისათვის, გმირობისა და თავდადებისათვის. დამტკიცებულია 1992 წლის 24 დეკემბრის პარლამენტის დადგენილებით.
რესურსები ინტერნეტში
კატეგორია:საქართველოს სახელმწიფო ჯილდოები *
Camponotus terbimaculatus
Camponotus terbimaculatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ბოლივიის ეროვნული კონგრესი
ბოლივიის ეროვნული კონგრესი (Asamblea Legislativa Plurinacional) — ბოლივიის პარლამენტი. ტერიტორიულად განთავსებულია ბოლივიის დე-ფაქტო დედაქალაქ ლა-პასში.
ეროვნული კონგრესი ორპალატიანია:
სენატის შემადგენლობაში შედის 36 სენატორი, ხოლო დეპუტატთა პალატა შედგება 130 ადგილისაგან,
რესურსები ინტერნეტში
კატეგორია:ბოლივიის პოლიტიკა
ჯანდაცვა ბაჰრეინში
მინი|ალ რასალას სამედიცინო-კვლევითი ცენტრი ჯანდაცვა ბაჰრეინში— ბაჰრეინს აქვს ჯანდაცვის უნივერსალური სისტემა, რომელიც მოქმედებს 1960 წლიდან. საზოგადოებრივი ჯანდაცვა უფასოა ბაჰრეინის მოქალაქეებისთვის და სუბსიდირებულია არა ბაჰრეინელებისთვის. ჯანმრთელობის მსოფლიო ორგანიზაციის მონაცემებით, ჯანმრთელობის დანახარჯებმა ბაჰრეინის მშპ-ს 4,5% შეადგინა. განსხვავებით სპარსეთის ყურის მეზობელი სახელმწიფოებისგან, ჯანმრთელობის სექტორში დასაქმებული  ბაჰრეინელი ექიმები და ექთნები ქვეყნის მუშახელის უმეტესობას წარმოადგენენ.
ჯანმრთელობის დაზღვევა
მინი|[[ბაჰრეინი|ბაჰრეინის საავადმყოფოში მომუშავე ქალები]] მარცხნივ|მინი|საავადმყოფოს პერსონალი მინი|გადაუდებელი სამედიცინო დახმარების მანქანა ჯანმრთელობის დაზღვევის კანონი, 2018 წლის No23 ამოქმედდა 2018 წლის 1 დეკემბერს. იგი ადგენს ჯანმრთელობის მარეგულირებელ ეროვნულ ორგანოს, რომელიც ააარსებს ჯანმრთელობის დაზღვევის სპეციალურ ფონდს და რომელსაც კოორდინაციას უწევს ჯანმრთელობის უმაღლეს საბჭო. განხორციელდება ფონდის ინვესტიცია  და მისი მართვა მოხდება არჩეული დირექტორთა საბჭოს მიერ. სადაზღვევო შენატანებს უზრუნველყოფენ ჯანდაცვის პროვაიდერები. შეიქმნება ჯანმრთელობის ინფორმაციისა და ცოდნის მართვის ცენტრი, რომელიც აგროვებს, აანალიზებს და ამუშავებს ჯანმრთელობასთან დაკავშირებულ მონაცემებს, ყველა ბენეფიციარისთვის ყოვლისმომცველი ელექტრონული სამედიცინო ჩანაწერების გამოყენებით. ყველა მოქალაქეს, რეზიდენტს და ვიზიტორს მოეთხოვება გადაიხადოს სავალდებულო ჯანმრთელობის დაზღვევის საფასური.
სარგებელი გათვალისწინებულია კანონით. დამსაქმებლებმა უნდა გადაიხადონ სადაზღვევო შენატანები თავიანთი უცხოელი თანამშრომლების და, ზოგ შემთხვევაში, მათი ოჯახის წევრების დაზღვევისთვის. ბაჰრეინის მოქალაქეებს შეუძლიათ მიიღონ ნებაყოფლობითი ჯანმრთელობის დაზღვევის პაკეტები ფონდის საშუალებით, რაც დაფარავს საავადმყოფოების ან კერძო სექტორის დაწესებულებების ხარჯების 60% -ს. გადაუდებელი სამედიცინო დახმარება დაფარულია უცხოელი ვიზიტორებისთვის, თუმცა ვიზების ღირებულება გაიზრდება.
ისტორია
პირველი საავადმყოფო ბაჰრეინში იყო ამერიკული მისიის საავადმყოფო, რომელმაც ფუნქციონირება დაიწყო 1893 წელს, როგორც პატარა დისპანსერმა, მაგრამ მაგრამ მალე გადაიქცა კლინიკად. შემდეგ, სათანადო შენობის დასრულების შემდეგ, მეისონის მემორიალური საავადმყოფო ოფიციალურად გაიხსნა 1903 წლის 26 იანვარს, რომელიც თავდაპირველ სახელს ატარებდა 1962 წლამდე.
პირველი საჯარო საავადმყოფო, ისევე როგორც სპეციალიზირებული საავადმყოფო, რომელიც ბაჰრეინში გაიხსნა, იყო სალმანიას სამედიცინო კომპლექსი მანამას სალმანიას რაიონში. ფსიქიატრიული საავადმყოფო ერთადერთი ასეთი საავადმყოფოა ქვეყანაში. ქვეყნის მასშტაბით ასევე არის კერძო საავადმყოფოები, მაგალითად ბაჰრეინის საერთაშორისო საავადმყოფო.
გავრცელებული დაავადებები
2013 წელს ბაჰრეინში სიცოცხლის ხანგრძლივობა იყო 76 კაცისა და 78 ქალისთვის. რეგიონის ბევრ ქვეყანასთან შედარებით, შიდსის და აივ ინფექციის პრევალენტობა შედარებით დაბალია .მალარია და ტუბერკულოზი. არ წარმოადგენს დიდ პრობლემებს ბაჰრეინში, რადგან არცერთი დაავადება  ადგილობრივი არ არის. შედეგად, ბოლო ათწლეულების განმავლობაში შემცირდა მალარიისა და ტუბერკულოზის შემთხვევები, ხოლო ბაჰრეინის მოქალაქეებს შორის ავადობის შემთხვევები იშვიათი გახდა. ჯანდაცვის სამინისტრო სპონსორებას უწევს ტუბერკულოზისა და სხვა დაავადებების საწინააღმდეგო რეგულარულ ვაქცინაციულ კამპანიებს, ასევე  B ჰეპატიტის კამპანიას. ბოლო წლებია ბაჰრეინ სიმსუქნის ეპიდემიას ებრძვის,  რადგან მამაკაცთა 28,9% და ქალთა 38,2% კლასიფიცირებულია ჭარბწონიანთა კატეგორიაში. გულ-სისხლძარღვთა დაავადებები ბაჰრეინში სიკვდილიანობის 32% -ს შეადგენს, რაც სიკვდილიანობის ნომერ პირველი მიზეზია ქვეყანაში (მეორე ადგილზეა სიმსივნური დაავადებები). მწვავე ანემია და თალასემია ფართოდ არის გავრცელებული ქვეყნის მასშტაბით, კვლევამ აჩვენა, რომ ბაჰრეინის მკვიდრთა 18% მწვავე ანემიური დაავადების მატარებელია და 24% თალასემიის მატარებლები.
სიმსუქნე
გაეროს სურსათისა და სოფლის მეურნეობის ორგანიზაციის შეფასებით, ბაჰრეინის მოზრდილთა თითქმის 66% მსუქანი ან ჭარბწონიანია.
2000 წელს დაადგინეს, რომ 12-17 წლის ასაკის ბავშვებში ჭარბი წონის მქონე ბიჭების 29,9% და გოგონების 42,4% იყო. ჯანმო-ს მიერ დაფინანსებულმა პროექტმა MONICA-მ  დაადგინა, რომ საშუალო სკოლაში ბიჭების 15,6% და გოგონების 17,4% ჭარბი წონა აქვთ. ბაჰრეინში ასევე არის მსოფლიოში შაქრიანი დიაბეტის გავრცელების ერთ-ერთი ყველაზე მაღალი მაჩვენებელი (მე -5), ბაჰრეინის მოსახლეობის 15% -ზე მეტს აწუხებს დაავადება და მასზე  ქვეყანაში სიკვდილიანობის 5% მოდის. სწრაფი კვების მოხმარების გაზრდამ და მჯდომარე, არაჯანსაღი ცხოვრების წესის გავრცელებამ გამოიწვია ეს ფენომენი. სკოლის სასადილოებში ლანჩზე მიირთმევენ ცხიმიან და მაღალ ნახშირწყლიან არაჯანსაღ საკვებს, როგორიცაა პიცა, ბურგერები, სენდვიჩები და ზაატარი. ბავშვები უპირატესობას ანიჭებენ კარტოფილს, შოკოლადს და ტკბილ გაზიან სასმელებს, რომლებიც არ შეიცავს მიკროელემენტებს და საკვებ ბოჭკოებს.
თამბაქოს მოწევა
ბოლო 10 წლის განმავლობაში ბაჰრეინმა მიიღო მკაცრი კანონები მოწევის შესახებ. კვლევამ აჩვენა, რომ გულის იშემიური დაავადება მოსახლეობის ჯანმრთელობის მთავარი პრობლემაა, ამიტომ ლიდერებმა მიიღეს კანონები მათი ქვეყნის მოსახლეობის გაჯანსაღების  იმედით. პრობლემა მხოლოდ მოწევაში არ მდგომარეობს, არამედ თამბაქოს ნაწარმის ყველა ფორმაში. ყველაზე დიდი აკრძალვა, რომელიც ბაჰრეინის ლიდერებმა შემოიღეს, არის საზოგადოებრივ ადგილებში მოწევის ან თამბაქოს ნაწარმის გამოყენების აკრძალვა. კერძოდ, საზოგადოებრივ ადგილებში შედის ნებისმიერი სახის საზოგადოებრივი ტრანსპორტი, სკოლები და უნივერსიტეტები, გასართობი ადგილები, ლიფტები, სალოცავი ადგილები და ა.შ. კანონის შესაბამისად, ამ კონკრეტული ადგილების მენეჯერებს ევალებათ გამაფრთხილებელი ნიშნები გააკეთონ, რომლითაც მომხმარებელს ეცნობება, რომ მოწევა აკრძალულია მათ დაწესებულებებში. გარდა საზოგადოებრივი თავშეყრის ადგილებში მოწევის აკრძალვის კანონისა, ბაჰრეინმა ასევე მიიღო კანონი მოწევის და ზოგადად თამბაქოს ნაწარმის რეკლამირების შესახებ. თამბაქოს ნაწარმში შედის სიგარეტი, სიგარა, სხვადასხვა ელექტრონული სიგარეტი, ჩილიმი და საღეჭი თამბაქო. ჰუკა.
სქოლიო
კატეგორია:ჯანდაცვა კატეგორია:ჯანდაცვა ქვეყნების მიხედვით კატეგორია:ჯანდაცვა ბაჰრეინში
ჩაისის ეკლესია
ჩაისის ეკლესია — არქიტექტურული ძეგლი თურქეთში, ჩილდირის რაიონში, ისტორიულ ჯავახეთში, სოფელ ჩაისში, თანამედროვე სოფელ კაიაბეიში. ამჟამად შენობაში ჯამეა მოწყობილი და კარგად არის დაცული.
ძეგლის აღწერა
ეკლესია დარბაზულია. ნაგებია სხვადასხვა ფერის კარგად თლილი კვადრებით, რომელშიც ჭარბობს რუხი ბაზალტი. ჰორიზონტალები მეტ-ნაკლებადაა დაცული. შერჩენილი აქვს ორფერდაა ლორფინის გადახურვა, კარი ჩრდილოეთიდანაა. ძველი სარკმელები დატანებულია თითო-თითო აღმოსავლეთით, სამხრეთითა და დასავლეთით. მეჩეთისათვის ამოჭრილია სამი განიერი ფანჯარა (ორი სამხრეთით და ერთი დასავლეთით).
დარბაზის გრძივი კედლები პილასტრებით სამ-სამადაა დაყოფილი. კამარა პილასტრებზე დაყრდნობილ თაღებზე გადადის. აფსიდს ჩრდილო-აღმოსავლეთით ერთი პატარა მართკუთხა და მეორე დიდი ზომის თაღოვანი ნიშა აქვს.
ძეგლი, სავარაუდოდ, XIV-XV საუკუნეებში უნდა იყოს აშენებული.
რესურსები ინტერნეტში
კატეგორია:ქართული არქიტექტურული ძეგლები საზღვარგარეთ
ჩრდილოეთ მაკედონიის პარლამენტი
ჩრდილოეთ მაკედონიის პარლამენტი (Собранието на Република Македонија) — ჩრდილოეთ მაკედონიის რესპუბლიკის საკანონმდებლო და წარმომადგენლობითი ორგანო (პარლამენტი).
პარლამენტი ერთპალატიანია და დეპუტატების რაოდენობა ჩრდილოეთ მაკედონიის კონსტიტუციის თანახმად განსაზღვრულია 123 დეპუტატით. დეპუტატებს ირჩევენ 4 წლის ვადით, ფარული კენჭისყრის საფუძველზე.
რესურსები ინტერნეტში
კატეგორია:ჩრდილოეთ მაკედონიის პოლიტიკა
მონაპირე
მონაპირე — საქართველოს ფეოდალური მონარქიის საზღვრისპირა ოლქის (სანაპიროს) გამგებელი ფეოდალი (ერისთავი ან ერისთავთერისთავი) XII საუკუნისა და XIII საუკუნის I მესამედში. მონაპირე თავისი ფუნქციებით იგივე იყო, რაც მარკგრაფი ფეოდალურ დასავლეთ ევროპაში. სანაპიროები შეიქმნა აღმოსავლეთ საქართველოს თურქ-სელჩუკთაგან განთავისუფლების შემდეგ დავით აღმაშენებლის დროს. მაშინ მონაპირე მეფის მოხელე იყო, მის სრულ მორჩილებაში მყოფი ვასალი. მომდევნო ხანაში იყო თანდათან სანაპიროს მემკვიდრე პატრონად („მემამულე“) იქცა, რომელსაც საკუთარი სუბვასალები ჰყავდა და ფაქტობრივად მეფის ყმადნაფიცი „ხელმწიფის“ როლში გამოდიოდა. მონაპირეთა ინსტიტუტმა დიდი როლი ითამაშა საქართველოს სამხედრო საქმის ორგანიზაციაში, ქვეყნის თავდაცვის სისტემაში.
XII-XIII საუკუნეების მიჯნაზე არსებობდა შემდეგო სანაპიროები: ჰერეთის, კამბეჩოვანის, გაგის, ტაშირის, ძორაგეტის, თმოგვის, თორის, სამცხის (არტაანის), შავშეთ-სპერისა (ფანასკერტის) და ყარსის. დავით აღმაშენებელმა სანაპიროთა ნაწილში ჩაასახლა ჩრდილოეთ კავკასიიდან გადმოყვანილი ყივჩაღები. მონაპირე ვალდებული იყოთვალყური ედევნებინა მოსაზღვრე ქვეყნებისათვის და დაეცვა საზღვარი მტრის მოულოდნელი შემოსევებისაგან. იგი სამხედრო დავით ოპერაციებს დამოუკიდებლად აწარმოებდა, შეტევითს კი - მხოლოდ მეფის განკარგულებით. მონაპირე (და სანაპიროს მოსახლეობაც) გარკვეული პრივილეგიებით სარგებლობდა, რის გამოც ფეოდალები და რიგითი მოლაშქრენი „რომელნი შიგნით იყვნეს, იგინი სანაპიროთა იაჯდეს“. მონაპირის მოვალეობა კარგადაა ნაჩვენები ვეფხისტყაოსანში. ავთანდილს, როგორც მონაპირეს, ევალება: დაიცვას საზღვარი, ებრძოლოს მეფის ურჩ მეზებლებს, დროდადრო მეფეს ეახლოს, ძღვენი მიართვას და ანგარიში ჩააბაროს. მონაპირეთა ინსტიტუტი გაუქმდა მონღოლების ბატონობის დაწყებისთანავე.
ლიტერატურა
კატეგორია:ფეოდალური საქართველო კატეგორია:თანამდებობები ძველ საქართველოში
აიბონიტო (პუერტო-რიკო)
აიბონიტო (Aibonito) ― ქალაქი და მუნიციპალიტეტი პუერტო-რიკოში. მდებარეობს სიერა-დე-კაიეის ქედზე, სალინასის ჩრდილოეთით, ბარანკიტასისა და კომერიოს სამხრეთით, კოამოს აღმოსავლეთით, სიდრისა და კაიეის დასავლეთით. მოიცავს 8 ბარიოსა და აიბონიტო-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხუანი-კაგვასი-გვაინაბოს მეტროპოლიტენური სტატისტიკური ტერიტორიის შემადგენლობაში.
აიბონიტო ზღვის დონიდან შედარებით მაღლა მდებარეობს (საშუალო სიმაღლე ზღვის დონიდან 732 მეტრის ტოლია), რის გამოც მუნიციპალიტეტის კლიმატი პუერტო-რიკოს ქალაქის უმრავლესობასთან შედარებით, გრილია.
სქოლიო
კატეგორია:პუერტო-რიკოს მუნიციპალიტეტები კატეგორია:სან-ხუანი-კაგვასი-გვაინაბოს მეტროპოლიტენური ტერიტორია
პრიპიატი (მდინარე)
პრიპიატი, სტრუმენი (Припять; Прыпяць) — მდინარე ბელარუსსა და უკრაინაში. მდინარე დნეპრის მარჯვენა შენაკადი (ჩაედინება კიევის წყალსაცავში). სიგრძე 775 კმ, აუზის ფართობი 144, 3 ათ. კმ. სათავე აქვს ქალაქ კოველის ჩრდილო-დასავლეთით. მიედინება პოლესიეში. ზემოთში — პინის ჭაობებში დატოტვილია, შუაწელში ქვიშიანი ნაპირები აქვს, ქვემოთში კალაპოტი ჩქერებიანია. შერეულია საზრდოობის მდინარეა (ჭარბობს თოვლის წყალი).
წყალდიდობა იწყება მარტში, მაქსიმალური შუა აპრილშია. წყალმცირეა ზაფხულ-შემოდგომაზე. წყლის საშუალო ხარჯი 370 მ³/წმ, მაქსიმალური 6000 მ³/წმ. წლიური ჩამონადენი 14,5 კმ³. იყინება შუა დეკემბერში, ყინულძვრაა მარტის ბოლოს. პრიპიატზე აცურებენ ხე-ტყეს.
ლიტერატურა
კატეგორია:დნეპრის შენაკადები კატეგორია:ჩერნობილის კატასტროფა კატეგორია:ვოლინის ოლქის მდინარეები კატეგორია:ბრესტის ოლქის მდინარეები კატეგორია:გომელის ოლქის მდინარეები კატეგორია:კიევის ოლქის მდინარეები კატეგორია:რივნეს ოლქის მდინარეები
Spirit They're Gone, Spirit They've Vanished
Spirit They're Gone, Spirit They've Vanished — ჯგუფ Animal Collective-ის სადებიუტო ალბომი, გამოცემული 2000 წელს სახელით Avey Tare და Panda Bear. ალბომი გამოიცა CD დისკის სახით ჯგუფის საკუთარ ლებლზე Animal (ამჟამად Paw Tracks). ალბომი გამოვიდა მცირე ტირაჟით. 2003 წელს ის ხელახლა გამოიცა ორმაგი დისკის სახით Danse Manatee-სთან ერთად FatCat Records-ზე.
ისტორია
ყველა სიმღერა დაწერა Avey Tare-მა (დევიდ პორტნერი) 1997-1999 წლებში, Penny Dreadfuls-ის გარდა, რომელიც მან 16 წლის ასაკში დაწერა. პორტნერმა და Panda Bear-მა (ნოა ლენოქსი) აკუსტიკური გიტარა და დასარტყმელი საკრავები ჩაწერეს პორტნერის საძინებელში, 1999 წლის ზაფხულში, პიანინო კი მისი მშობლების სასტუმრო ოთახში.
ბასისთვის გამოიყენეს ძველი სინთეზატორი Roland SH-2, რომელიც ბრაიან ვეიტცის (Geologist) ძმამ იპოვა. ლენოქსი ცდილობდა დასარტყამებზე დაკვრის მანერა მიემსგავსებინა ალბომებისთვის Ocean Rain და Forever Changes. პორტნერი მას ბითბოქსის საშუალებით უჩვენებდა, როგორი რითმი უნდოდა.
ყდა
გარეკანის ილუსტრაცია იპოვა Avey Tare-მა და იფიქრა, რომ ის მოუხდებოდა ალბომს. თავდაპირველად ალბომი უნდა გამოსულიყო მხოლოდ Avey Tare-ის სახელით, მაგრამ ის ისე მოიხიბლა Panda Bear-ის დაკრულით, რომ გარეკანზე პანდას სახელიც დაამატა.
თავდაპირველ გამოცემას მოჰყვებოდა ბუკლეტი ამ ისტორიით:
სქოლიო
კატეგორია:Animal Collective-ის ალბომები კატეგორია:FatCat Records-ის ალბომები კატეგორია:2000 წლის სადებიუტო ალბომები კატეგორია:New Weird America-ს ალბომები
Tapinoma israele
Tapinoma israele — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
აშშ-ის საპრეზიდენტო არჩევნები (2008)
2008 წლის აშშ-ის საპრეზიდენტო არჩევნები 4 ნოემბერს გაიმართა, სადაც ერთმანეთს სენატორები ბარაკ ობამა და ჯონ მაკ-კეინი დაუპირისპირდნენ.
კატეგორია:აშშ-ის საპრეზიდენტო არჩევნები კატეგორია:2008 წლის არჩევნები‎
NGC 7034
NGC 7034 — ელიფსური გალაქტიკა პეგასის თანავარსკვლავედში. აღმოჩენის თარიღია 1863 წლის 17 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ცხვირის ვიზორი
thumb|ბორანზე ავტომობილების ჩატვირთვა
ცხვირის ვიზორი — ბორნის ასაწევი წყალზედა ნაწილი, რომელიც გემის ცხვირზე მდებარეობს. ვიზორის აწევა სატვირთო გემბანზე სატრანსპორტო საშუალებების შესვლას უზრუნველყოფს. ცხვირის ვიზორის განცალკევება ბორან „ესტონიაზე“ 1994 წლის 28 სექტემბერს ოფიციალური ვერსიით ხომალდის დაღუპვის მიზეზი გახდა, თუმცა სხვა მოსაზრებებიც არსებობს.
რესურსები ინტერნეტში
კატეგორია:საზღვაო ტერმინები
ჩოლაბური
ჩოლაბური — მდინარე დასავლეთ საქართველოში, ზესტაფონისა და თერჯოლის მუნიციპალიტეტებში, ყვირილის მარჯვენა შენაკადი. წარმოიქმნება მდინარეების ძუსისა და ბუჯის შეერთებით, ზღვის დონიდან 170 მ სიმაღლეზე. სიგრძე 22 კმ, აუზის ფართობი 565 კმ². საზრდოობს წვიმის, თოვლისა და მიწისქვეშა წყლით. გაზაფხულზე ახასიათებს წყალდიდობა, შემოდგომასა და ზაფხულში — წყალმოვარდნები, ზამთარში — წყალმცირობა. საშუალო წლიური ხარჯი შესართავთან 11,4 მ³/წმ.
სქოლიო
კატეგორია:ყვირილის შენაკადები კატეგორია:იმერეთის მხარის მდინარეები
900
თარიღი უცნობია
კატეგორია:900